3. V. 1913. Huumonen, Muistiinpanoja tulvaniittykasvullisuudesta. 165 



Ylioppilas M. E. Huumonen jätti painettavaksi: 



Muistiinpanoja Siikajoki- ja Temmesjokivarren 

 tulvaniittykasvullisuudesta. 



Vuotuisten jokitulvien alaisten maiden kasvullisuudesta 

 on kirjallisuudessamme kuvauksia ainoastaan Kemijoen ja 

 Tornionjoen laaksoista. ^) Pienenä lisäyksenä tällä alalla an- 

 sainnee sen vuoksi julkisuuden muutamat muistiinpanot tulva- 

 niittyjen kasvullisuudesta Rantsilan Mankilan kylässä Siika- 

 joen varrella sekä Limingassa Temmesjoen varrella. 



Mankilan kylän „luonnonniityt" ovat tunnetut laajalti 

 ympäristöpitäjissä. Joka kevät muuttuu, paikkakuntalaisten 

 sanomnn mukaan, yli peninkulman pituinen (Nivasta Hyryyn) 

 ja lähes peninkulman levyinen alue, jonka keskuksena on 

 Mankilan kylä, järveksi, missä korkeimmille kumpuloille ra- 

 kennettujen talojen ja niiden eri rakennusten väliä soudel- 

 laan veneillä. Tämä tulvavesi jättää jälkeensä runsaasti lie- 

 tettä, niin että luonnonniittyjen Aira caespitosa ylenee ±100 

 cm ja Phalaris ynnä Calamagrostis ± 150 cm korkeuteen. 

 Jokiahde ja n. 300 — 600 m levyinen alue sen taustassa on 

 melkein kokonaan näiden luonnonniittyjen vallassa. Pelto- 

 tilkut ottavat suhteellisesti pienen alan. Taaempana on enim- 

 mäkseen soita ja metsämaita. 



Pienen Temmesjoen varrella ei ole läheskään yhtä huo- 

 mattavia tulvaniittyjä, sillä vain harvoina vuosina nousee sen 

 tulvavesi varsinaisesti yli äyräittensä levitäkseen laajemmalle, 

 m. m. kuululle „Limingan niitylle". Tulvalietettä suosiva 

 kasvullisuus esiintyy etupäässä joen loivilla rinteillä ja suu- 

 puolen matalammilla saarilla. Kaikki tehdyt muistiinpanot 

 ovatkin suupuolelta, rautatiesillan alapuolelta. 



Muistiinpanot Rantsilasta ovat tehdyt 24—25 p. VII, 1910 

 ja Temmesjoelta 26 p. VII, 1910. 



^) A. K. Cajander: Beiträge zur Kenntnis der Vegetation der 

 Alluvionen des nördlichen Eurasiens III. Die Alluvionen der Tornio- 

 und Kemi-Thäler. Acta Societatis Scientiarum Fennicae Tom. XXXVII, 

 N:o 5. 



